Stericycle ընկերություն

**Stericycle ընկերությունը** ամերիկյան համապատասխանության ընկերություն է, որը մասնագիտանում է կարգավորվող կենսաբժշկական թափոնների հավաքման և հեռացման մեջ, ինչպիսիք են կենսաբժշկական թափոնները և սուր առարկաները, դեղագործական և վերահսկվող նյութերը, քիմիաթերապիայի հետքեր պարունակող թափոնները և պաթոլոգիական թափոնները: Այն նաև տրամադրում է հարակից կրթական և ուսումնական ծառայություններ: Ընկերությունը հիմնադրվել է 1989 թվականին և գլխավոր գրասենյակը գտնվում է Բաննոքբերնում, Իլինոյս նահանգում, գործունեության այլ բազաներով Հյուսիսային Ամերիկայում և Եվրոպայում:

Stericycle-ը 1996 թվականից սկսած հրապարակայնորեն վաճառվում էր NASDAQ-ում, մինչև Waste Management-ընկերությունը ձեռք է բերել ընկերությունը 2024 թվականին:

## Ընդհանուր տեսություն
Stericycle ընկերությունը իր դուստր ձեռնարկությունների հետ միասին առաջարկում է կարգավորվող թափոնների կառավարման ծառայություններ, սուր առարկաների հեռացման տարաներ՝ ասեղի հարվածների վտանգը նվազեցնելու համար, առողջապահական համապատասխանության ծառայություններ և դեղերի հեռացման ծառայություններ: Բացի այդ, 2015 թվականին Shred-it-ի ձեռքբերմամբ Stericycle-ընկերությունը առաջարկում է նաև տեղեկատվության ապահով ոչնչացման ծառայություններ, ներառյալ փաստաթղթերի մասնատումը և կոշտ սկավառակների ոչնչացումը:

Ընկերությունը սպասարկում է առողջապահական հաստատություններին, ինչպիսիք են հիվանդանոցները, արյան բանկերը և դեղագործական արտադրողները: Stericycle-ընկերությունը սպասարկում է նաև բազմաթիվ փոքր ձեռնարկություններ, որոնց թվում են ամբուլատոր կլինիկաները, բժշկական և ատամնաբուժական կաբինետները, անասնաբուժական և կենդանիների հիվանդանոցները, հուղարկավորության տները, տնային բուժօգնության գործակալությունները, մարմնի արվեստի ստուդիաները, երկարաժամկետ և ենթասուր բուժման հաստատությունները: Բժշկական սարքավորումներ արտադրողները, սպառողական ապրանքներ արտադրողները և մանրածախ առևտրականները նույնպես հանդիսանում են հիմնական հաճախորդներ:
մինի|365x365փքս|Stericycle ընկերության բեռնատար
Stericycle- ընկերությունը եղել է Յուտա նահանգի կողմից իրականացվող հետաքննության կենտրոնում՝ Հյուսիսային Սոլթ Լեյքի իրենց գտնվելու վայրում թափոնները օրինական արտանետումների մակարդակից բարձր այրելու համար: Հետաքննությունները մասամբ նաև արձագանք էին Հյուսիսային Սոլթ Լեյքի Ֆոքսբորո տարրական դպրոցի մոտակայքում գտնվող այդ նյութերի ոչնչացման վերաբերյալ գրառումների ենթադրյալ կեղծմանը։

### Միջազգային գործողություններ
Stericycle-ընկերությունը ներկայություն ունի 10 երկրներում։ Ընկերության եկամուտների մոտավորապես 10%-ը գալիս է իր միջազգային գործունեությունից։ Ամբողջական ծառայություններ մատուցվում է ԱՄՆ-ում, Կանադայում, Իռլանդիայում, Իսպանիայում և Պորտուգալիայում։ Stericycle-ընկերությունը առաջարկում է բոլոր ծառայությունները, բացառությամբ վտանգավոր թափոնների կառավարման, Միացյալ Թագավորությունում։ Միայն տեղեկատվության անվտանգ ոչնչացման ծառայություններ է մատուցվում Ավստրիայում, Բելգիայում, Ֆրանսիայում, Գերմանիայում, Նիդերլանդներում և Լյուքսեմբուրգում։

Stericycle-ընկերությունը այլևս չի գործում Արգենտինայում, Բրազիլիայում, Չիլիում, Ճապոնիայում, Մեքսիկայում, Ավստրալիայում, Հարավային Կորեայում, Ռումինիայում, Արաբական Միացյալ Էմիրություններում և Սինգապուրում։

## Պատմություն
Stericycle-ընկերությունը հիմնադրվել է 1989 թվականին դոկտոր Ջեյմս Շարփի կողմից՝ հիմնվելով իր բիզնես պլանի վրա, որն ուղղված է եղել ներարկիչների ալիքին, երբ ներարկիչները և այլ կենսաբժշկական թափոններ լվացվում էին Նյու Յորքի և Նյու Ջերսիի ափերին: Ներարկիչների ալիքը հանգեցրել է կենսաբժշկական թափոնների հետագծման մասին օրենքի ընդունմանը, որն ստորագրվել է 1988 թվականին՝ սահմանելով կարգավորվող կենսաբժշկական թափոնների կառավարումը որպես արդյունաբերություն:

1992 թվականին Մարկ Միլլերը ստանձնել է նախագահի և գործադիր տնօրենի պաշտոնը, և Միլլերի ղեկավարության արդյունքում Stericycle-ընկերությունը արագորեն աճել է 1996 թվականին դառնալով հրապարակային ընկերություն NASDAQ-ում (թիքեր SRCL): Ընկերության միջազգային բիզնեսը սկսել է 1997 թվականին Մեքսիկայում համատեղ ձեռնարկությամբ։ Այդ ժամանակից ի վեր Stericycle-ընկերությունը ծառայություններ, գործիքներ և ռեսուրսներ է ստեղծել առողջապահության մասնագետների համար ոչ միայն Միացյալ Նահանգներում և Մեքսիկայում, այլ նաև Արգենտինայում, Բրազիլիայում, Կանադայում, Չիլիում, Իռլանդիայում, Ճապոնիայում, Պորտուգալիայում, Պուերտո Ռիկոյում, Ռումինիայում, Իսպանիայում և Միացյալ Թագավորությունում։ 1999 թվականին Stericycle-ընկերությունը ձեռք է բերել 200,000 հաճախորդ Allied Waste Industries-ից այն բանից հետո, երբ Allied-ը ձեռք է բերել Browning Ferris Industries-ընկերությունը: 1999 թվականին Stericycle-ընկերությունը սկսել է առաջարկել անվտանգության և բժշկական համապատասխանության ուսուցման ծառայություններ՝ գործարկելով իր Stericycle Steri-Safe OSHA համապատասխանության ծրագիրը:

### Ընդլայնում
2000-ական թվականներին Stericycle-ընկերությունը հասել է աճի՝ գործարկելով կամ ձեռք բերելով լրացուցիչ բիզնես ուղղություններ, ինչպես նաև շարունակական միջազգային ընդլայնման միջոցով։ 2003 թվականին Stericycle-ընկերությունը մուտք է գործել սուր առարկաների թափոնների կառավարման ոլորտ՝ ձեռք բերելով Scherer Healthcare-ի առկա գործունեությունը և երբեմն ծառայության որոշ մասերն Իռլանդիայի նման շուկաներում անվանելով «Bio Systems»: 2004 թվականին Stericycle-ընկերությունը սկսել է կենսաբժշկական թափոնների հեռացման լուծումներ տրամադրել Կաղապար:What Մեծ Բրիտանիայում, որին հաջորդել է միջազգային աճը: 2008 թվականին Stericycle-ընկերությունը ձեռք է բերել իր առաջին վտանգավոր թափոնների հեռացման ընկերությունը, իսկ 2010 թվականին NotifyMD-ի ձեռքբերմամբ սկսել է իր Communications Solutions բիզնես գիծը, մի շարք այլ ձեռքբերումների շարքում: 2014 թվականին PSC Environmental Solutions-ի ձեռքբերումը 275 միլիոն դոլար արժողությամբ գործարքով հանգեցրել է վտանգավոր թափոնների վրա կենտրոնացած Stericycle Environmental Solutions-ի պաշտոնական հիմնադրմանը: Վերջապես, Stericycle-ընկերությունը մինչ օրս ամենամեծ ձեռքբերումը՝ Shred-it-ը, տեղի է ունեցել 2015 թվականին՝ 2,3 միլիարդ ԱՄՆ դոլարով:

Ընկերությունը կորցրել է 2017 թվականի ապրիլին Քամբրիայի և հյուսիս-արևելյան Անգլիայի ընդհանուր պրակտիկայի բժիշկներին և դեղատներին կլինիկական թափոնների մատակարարման պայմանագիրը, երբ նրանց մրցակից Healthcare Environment Services-ն առաջարկել է զգալիորեն ավելի էժան առաջարկ՝ 310,000 ֆունտ ստեռլինգ, քան նրանց 479,999 ֆունտ ստեռլինգը: Այնուհետև Stericycle-ընկերությունը իրավական վեճ է սկսել NHS England-ի որոշման դեմ, որը մերժվել է Արդարադատության բարձր դատարանի կողմից 2018 թվականի հուլիսին, և ընկերության պահվածքը խիստ քննադատվեց: Նրանց առևտրային տնօրեն Լինդսեյ Դրանսֆիլդը նկարագրվել է որպես «ընդհանուր առմամբ անբավարար վկա»: 2019 թվականին ձեռք է բերվել գաղտնի համաձայնություն, որով ավարտվել է դատական գործընթացը:

2017 թվականի հոկտեմբերին ձեռք է բերվել 295 միլիոն դոլարի կարգավորում Stericycle-ընկերության հաճախորդների համազգային դասի անունից՝ դասակարգային հայցից հետո, որը մեղադրում էր ընկերությանը գների բարձրացման սխեմայի մեջ ներգրավվելու մեջ, որն ավտոմատ կերպով ուռճացնում էր հաճախորդների հաշիվները տարեկան մինչև 18 տոկոս, ըստ Չիկագոյում գործող Hagens Berman իրավաբանական ընկերության մամուլի հաղորդագրության, որը ներկայացրել է դասը:

2022 թվականի գարնանը Stericycle-ընկերությունը թողարկել է Safeshield հակամանրէային կենսաբժշկական թափոնների տարան, որը նախատեսված է եղել կարգավորվող կենսաբժշկական թափոնների պահպանման և տեղափոխման համար։ Ապրանքների շարունակական վերափոխումը նպատակ ունի ընկերության կողմից տրամադրվող տարաների տեսակների քանակը 150-ից ավելիից հասցնել 20-ից պակասի:

2024 թվականի հունիսին Stericycle-ընկերությունը ընդունել է WM-ի (նախկինում՝ Waste Management Inc) առաջարկը՝ ձեռք բերել բիզնեսը 7,2 միլիարդ դոլարով: Ձեռքբերումն ավարտվել է 2024 թվականի նոյեմբերին, և ընկերությունը դարձել է WM-ի ամբողջությամբ պատկանող դուստր ձեռնարկություն:

2025 թվականի հունվարին Urbaser-ն ավարտել է Stericycle-ի կենսաանվտանգության թափոնների կառավարման բիզնեսի ձեռքբերումը Իսպանիայում և Պորտուգալիայում։ Գործարքը, որի մասին հայտարարվել է 2024 թվականի հոկտեմբերին, ավարտվել է ըստ սպասվող ժամանակացույցի։

## Ծառայություններ
Stericycle-ընկերությունը առաջարկում է մասնագիտացված թափոնների կառավարման հետևյալ տեսակները․

* Կարգավորվող կենսաբժշկական թափոնների կառավարում
* Վտանգավոր թափոնների կառավարում
* Սուր թափոնների կառավարում
* Դեղագործական թափոններ կամ շրջակա միջավայրում կայուն դեղագործական աղտոտիչներ
* Դեղերի հեռացում
* Թափոնների համալիր հոսքերի ծառայություններ․ մեկ կազմակերպության համար թափոնների բազմակի հոսքերի համակարգում

Բացի առողջապահական թափոնների հետ կապված ծառայություններից, որոշ շուկաներում ընկերությունն ընդլայնել է իր առաջարկները՝ ներառելով որոշ վտանգավոր թափոնների կառավարումը, ինչպես նաև հիվանդների տեղափոխման և բժշկական առաքիչ ծառայությունները: Stericycle-ընկերությունը առաջարկում է տեղեկատվության անվտանգ ոչնչացում թե՛ թղթի, թե՛ կոշտ սկավառակի համար Shred-it-ի միջոցով:

Ընկերությունը նաև առաջարկում է համապատասխանության վերապատրաստում հիմնականում առցանց դասընթացների միջոցով, որոնք կենտրոնացած են տեղեկատվական անվտանգության, մարդկային ռեսուրսների, բժշկական հաշիվների և այլ թեմաների հետ կապված արդյունաբերական կանոնակարգերի կիրառման վրա: Նրանք մշակել են նաև համապատասխանության հետ կապված ուսուցողական ծրագրային ապահովում:

COVID-19 համավարակի ժամանակ ընկերությունը կառավարել է պոտենցիալ վարակիչ իրերի փոխադրումը, մշակումը և հեռացումը։ Ընկերությունը մշակել է ԱՊՊ-ի հեռացման ռազմավարություններ, ներառյալ թափոնների հավաքման և փոստով հետ ուղարկելու տարբերակը: 2021 թվականին Stericycle-ընկերությունը և UPS-ը համագործակցեցին UPS Healthcare-ի միջոցով՝ ստեղծելով համակարգ կենսաբժշկական թափոնների հակադարձ լոգիստիկան կառավարելու համար, ներառյալ թափոնների տեղափոխումը, մշակումը և հեռացումը:

Սկսած 2021 թվականից՝ Stericycle-ընկերությունը հրապարակել է առողջապահական աշխատատեղի անվտանգության միտումների տարեկան զեկույց, որը վերլուծել է բժշկական աշխատատեղում առկա խնդիրները, ներառյալ ամենօրյա սթրեսի համեմատությունները տարեկան կտրվածքով և կենսաբժշկական թափոնների կառավարման կարևորությունը:

### Մեծ Բրիտանիա
Ընկերությունն ունի պայմանագիր Հեմփշիրի և Ուայթ կղզու, Բաքինգհեմշիրի, Սուրեյի, Սասեքսի, Օքսֆորդշիրի և Բերքշիրի մոտ 700 GP պրակտիկաների և Անգլիայի սուր NHS տրեստների համար հավաքագրման և հեռացման ծառայությունների մատուցման վերաբերյալ։ 2020 թվականին այն տառապել է հզորությունների հետ կապված խնդիրներից և սեպտեմբեր և հոկտեմբեր ամիսներին չի կարողացել պարբերաբար հավաքել կլինիկական թափոնները 139 պրակտիկաներից։ Բաց է թողնվել 245 հավաքագրում։ Նրանք ասացին, որ NHS-ն արտադրում է կլինիկական թափոնների զգալիորեն ավելի մեծ ծավալներ, քան սպասվում էր՝ անհատական պաշտպանիչ միջոցների օգտագործման քանակի պատճառով:

## Համայնքի ներգրավվածություն
### Օփիոիդային ճգնաժամ
2018 թվականին Stericycle-ընկերոթյունը միացել է Ազգային անվտանգության խորհրդին որպես համազգային արշավի դեղորայքի հեռացման գծով գործընկեր: Stericycle-ընկերությունը հանդես է եկել որպես անվտանգ հեռացման առաջատար ձայն՝ բաժանելով հազարավոր Seal&Send փոստային ծրարներ, որոնք սպառողները կարող էին գցել ցանկացած փոստարկղ:

«Կանգնեցրե՛ք ամենօրյա մարդասպաններին» արշավը սկսվել է Չիկագոյում «Դատապարտված մահվան. հիշատակ թմրամիջոցների ճգնաժամի զոհերին» ցուցադրության բացմամբ: Ցուցանմուշը ներառում է հուշապատ՝ դեմքերով փորագրված դեղահաբերից, որոնք ներկայացնում են անցյալ տարի դեղատոմսով տրվող թմրամիջոցների գերդոզավորումից մահացած 22000 մարդկանց:

2019 թվականին Stericycle-ընկերությունը համագործակցել է Ազգային անվտանգության խորհրդի հետ՝ գործարկելու «Օփիոիդները աշխատավայրում. գործատուի գործիքակազմը»:

2020 թվականին Stericycle-ընկերությունը համագործակցել է Գյուղական համայնքների աջակցության գործընկերության (RCAP) հետ մի ծրագրի շրջանակներում, որն ուղղված է եղել ջրի որակի բարելավմանը՝ չօգտագործված դեղատոմսով նշանակված ափիոնների հեռացման միջոցով։ RCAP-ը Stericycle-ի դեղորայքի փոստով հետ ուղարկման 10,000 ծրար բաժանել է ԱՄՆ-ի գյուղական համայնքներին՝ թույլ տալով մարդկանց փոստով հետ ուղարկել իրենց չօգտագործված դեղերը ոչնչացման և կարգավորվող միջոցներով հեռացման համար:

### ՍտերիՔերսի դժվարությունների հիմնադրամ
Stericycle-ընկերությունը գործարկում է հիմնադրամ, որը թույլ է տալիս աշխատակիցներին աջակցել այլ աշխատակիցների դժվարին ժամանակներում: Stericycle-ի աշխատակիցները 2016 թվականից ի վեր ավելի քան 250 Stericycle ընտանիքների օգնել են ավելի քան 515,000 դոլարի դրամաշնորհներով: 2017 թվականին, երբ հիմնադրամն իր ամենամեծ տարին էր, աշխատակիցները միայն արտակարգ իրավիճակների արձագանքման համար հավաքեցին 160,000 դոլար՝ Հարվի, Իրմա և Մարիա փոթորիկներից հետո: Ներկայումս ընկերությունը հիմնադրամը գործարկում է ԱՄՆ-ում, Կանադայում, և Իռլանդիան:

2017 թվականին «Հարվեյ» փոթորկից հետո, որը հարվածել է Հյուսթոնին, Stericycle-ընկերության թիմի անդամները հավաքեցին նվիրատվությունների երեք բեռնատար, որոնք բաժանվեցին ընտանիքներին Հյուսթոնում գտնվող Stericycle-ի հինգ կայքերում: Մարիա փոթորկից հետո Պուերտո Ռիկոյում Stericycle-ի օբյեկտները դարձան տաք սննդի, ջրի, լվացքի սպասարկման, լոգանքի և ապաստարանի հավաքատեղիներ այն թիմի անդամների համար, ովքեր կորցրել էին իրենց տները:

### Գլոբալ սննդի օգնություն
2011 թվականից Stericycle-ընկերությունը աջակցում է Feed My Starving Children կազմակերպությանը, որն օգնում է ամբողջ աշխարհի թերսնված երեխաներին:

### Ամերիկյան դիաբետի ասոցիացիայի գործընկերություն
Stericycle-ընկերությունը 2019 թվականին համագործակցել է Ամերիկյան դիաբետի ասոցիացիայի (ADA) հետ։ Stericycle-ընկերության համագործակցությունը ADA-ի հետ ներառում է սպառողների վրա հիմնված կրթության տրամադրում, իրազեկության բարձրացում և հիմնական միջոցառումների հովանավորում, ինչպիսին է Tour de Cure-ը:

## Բնապահպանական ազդեցություն
2011 թվականին Տեխասի շրջակա միջավայրի որակի հանձնաժողովը պնդել է, որ Stericycle-ընկերությունը «չի կարողացել հեռացնել պաթոլոգիական թափոնները բուժման և տեղադրման հաստատված մեթոդների համաձայն»՝ խախտելով 30 Tex. Admin. Code § 330.1219(b)(3)-ը։ Stericycle-ը հերքել է մեղադրանքները, սակայն համաձայնել է կարգավորմանը, որը ներառել է 34,000 դոլարի տուգանք:

2013 թվականի սեպտեմբերին Էրին Բրոկովիչը միացել է Յուտայի բնակիչներին՝ կոչ անելով Stericycle-ընկերությանը դադարեցնել իր բիզնեսը Հյուսիսային Սոլթ Լեյքում: Բրոքովիչի այցը պայմանավորված է եղել Յուտայի օդի որակի վարչության կողմից Stericycle-ին ուղարկված խախտման մասին ծանուցմամբ՝ օրենքով սահմանված սահմանաչափերը գերազանցող արտանետումների, ինչպես նաև իրենց հաշվետվությունները մանիպուլյացնելու համար՝ կենսաբժշկական թափոնների այրման միջոցով արտանետվող սնդիկի, դիօքսինների և այլ պոտենցիալ վնասակար քիմիական նյութերի ավելի ցածր քանակներ ցույց տալու համար: 2013 թվականի խախտումներին հաջորդեցին քրեական հետաքննություններ՝ Յուտայի նահանգապետ Գարի Հերբերտի հրամանով: Կալիֆոռնիայի Հողի, ջրի և օդի պաշտպանության ձեռնարկության (SWAPE) կողմից տիկին Բրոքովիչի հետ կապված հետաքննությունները հայտնաբերել են դիօքսիններ այրիչի մոտ գտնվող տներում այնպիսի մակարդակներով, որոնք 16 անգամ գերազանցում են անվտանգ համարվող մակարդակը: 2014 թվականի դեկտեմբերի 1-ին Stericycle-ընկերությունը և Յուտայի օդի որակի բաժինը համաձայնության եկան՝ ընդունելով, որ որևէ իրավախախտում տեղի չի ունեցել, թեև համաձայնագրով Stericycle-ից պահանջվում է մոտավորապես 40 մղոն դեպի արևմուտք տեղափոխվել դեպի Հյուսիսային Սոլթ Լեյքի այրիչի նախկին գտնվելու վայրից: Համաձայնագիրը նաև նախատեսել է, որ Stericycle-ընկերությունը պետք է վճարի 2,3 միլիոն դոլարի տուգանք, որի կեսը կներվեր, եթե տեղափոխությունը տեղի ունենար երեք տարվա ընթացքում՝ ավարտվելով 2017 թվականին: 2022 թվականին Հյուսիսային Սոլթ Լեյքի այրիչը փակվել է:

2021 թվականին Stericycle-ընկերությունը հայտարարել է Ազգային պարկերի հիմնադրամի հետ 1 միլիոն դոլար արժողությամբ 5-ամյա գործընկերության մասին։ Այս պարտավորությունը նպաստել է լանդշաֆտի և վայրի բնության պահպանությանը՝ կենտրոնանալով ճահճային տարածքների վերականգնման վրա, որն աջակցել է Թիմուկուանի էկոլոգիական և պատմական արգելոցում և Քամբերլենդ կղզու ազգային ծովափում իրականացվող ջանքերին:

2022 և 2023 թվականներին Arbor Day Foundation-ի հետ համագործակցության շնորհիվ Stericycle-ընկերությունը տնկել է ավելի քան 120,000 ծառ Հյուսիսային Ամերիկայում և Մեծ Բրիտանիայում:2023 թվականին Stericycle-ընկերությունը աջակցել է Ակերսոն Մեդոուի վերականգնման նախագծին Յոսեմիթե ազգային պարկում և ծրագիր Քեյփ Քոդի ազգային ծովափում՝ Ազգային պարկերի հիմնադրամի հետ իր գործընկերության միջոցով:

2023 թվականին Stericycle-ընկերությունը մասնակցել է Carbon Disclosure Project-ի Կլիմայի փոփոխության ծրագրին՝ ստանալով «B» գնահատական։ Ընկերությունը CDP-ին հաշվետվություններ է ներկայացրել 2021 թվականից:

## Ճանաչում
Stericycle-ընկերությունը ճանաչվել է 2023 թվականի Տարվա Կանաչ Ընկերություն Business Intelligence Group (BIG) Awards for Business ծրագրում:

Stericycle-ընկերությունը Newsweek-ի կողմից ճանաչվել է իր 2024 թվականի մի քանի ցուցակներում, այդ թվում՝ «Ամերիկայի ամենամեծ աշխատավայրերը բազմազանության համար», «Ամերիկայի լավագույն աշխատավայրերը կանանց համար», «Ամերիկայի լավագույն աշխատավայրը մտավոր բարեկեցության համար», և «Ամերիկայի լավագույն աշխատավայրերը»:

## Ծանոթագրություններ


Կատեգորիա:1989 հիմնադրված ընկերություններ
Կատեգորիա:ԱՄՆ-ի ծառայության ընկերություններ
Կատեգորիա:ՆԱՍԴԱՔ-ում ցուցակված ընկերություններ